kardosdrur/scandi-wiki huggingface dataset:
Hvid næbfrø

 
Hvid næbfrø (Rhynchospora alba) er et 10-50 cm højt halvgræs med hvide, blomsterlignende aks og en løs, tueformet vækst. Arten er ret sjælden i Danmark og findes kun på sur bund i f.eks. højmoser og hedemoser. Frugterne er nødder, hvor det nederste af griflen er blivende, sådan at den danner et "næb" (deraf navnet).

Beskrivelse 
Hvid næbfrø er en flerårig, urteagtig plante med en løs, tueformet vækst og stift oprette stængler. Stænglerne er stive, trekantede i tværsnit og svagt furede. Bladene sidder spredt op ad stænglen med helt omsluttende bladskeder og linjeformede, ganske smalle, helrandede blade. Begge bladsider er græsgrønne.

Blomstringen foregår i juni-august, hvor man finder de stærkt reducerede blomster siddende i små, 1-3 blomstrede aks, der igen er samlet i endestillede knipper med 5-25 aks i hver. De enkelte blomster har hvide dækskæl, men består i øvrigt af 2 støvdragere og 1 støvfang. Frugterne er nødder, hvor det nederste af griflen er blivende, sådan at den danner et "næb" (deraf navnet).

Rodsystemet er trævlet og tæt forbundet med svampe i mykorrhiza-samliv.

Højde x bredde og årlig tilvækst: 0,25 x 0,15 m (25 x 15 cm/år).

Hjemsted 
Hvid næbfrø er naturligt udbrdet i Kaukasus, Sibirien, Kamtjatka, Kina, Korea, Japan, Alaska, Canada og det nordøstlige og vestlige USA. I Europa findes den i de nordlige og østlige lande samt i bjergene i Sydeuropa. Overalt foretrækker den lysåbne voksesteder på våd og sur bund (højmose).

I Danmark er den temmelig sjælden i Jylland, hvor den vokser i hængesæk, højmoser, hedemoser og klitlavninger. På Øerne er den meget sjælden.

I Råbjerg Mose ved Råbjerg Mile, Nordjylland, findes hævet havbund med markante, tidligere revler (”rimmer”). I sænkningerne mellem disse tidligere revler (”dopper”) er der opstået næringsfattige moser. Her vokser arten sammen med bl.a. rosmarinlyng, tranebær, vibefedt, brun næbfrø, klokkeensian, klokkelyng, liden soldug, mosebølle, mosepost, rundbladet soldug, tuekæruld og fire arter af ulvefod

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Planter i Danmark
Hvide blomster
Surbundsplanter
Sumpplanter
Næbfrø
Christian Fussing

Christian Fussing er navnet på to danske arkitekter:

 Christian Fussing (1852-1907) (Johan Christian Fussing)
 Christian Fussing (1878-1930) (Johan Christian Fussing)
Christian Fussing (1852-1907)

Johan Christian Fussing (31. marts 1852 i Horsens – 22. oktober 1907 i Kolding) var en dansk arkitekt.

Hans forældre var murermester, senere gasværksbestyrer Christian Abel Fussing og Marie Cathrine Eleonora født Madelaire. Fussing kom i murerlære i København hos murermestrene Hans Fussing (en slægtning) og Hans Christian Zeltner 1866-71, blev optaget på Kunstakademiet februar 1869, gennemgik den almindelige forberedende klasse til 1871 og var elev i Arkitektskolens forberedende klasse til oktober 1873, men tog aldrig afgang. Han var aktiv i Aarhus fra ca. 1875 til 1879 og virkede derefter til sin død som arkitekt i Kolding. Han var på rejser 1893 eller 1894 til Tyskland, Schweiz, Italien og Østrig.

Som barn af historicismen beherskede Fussing de forskellige stilarter og anvendte i sine mange kirker især den romanske stil, men han havde især forkærlighed for italiensk renæssance. Han anvendte både blankmur og facader med rig stukdekoration. I sine senere værker, f.eks. Ålykkeskolen nærmede han sig tidens fremherskende nationalromantik. 

Han blev gift 1. gang 22. december 1877 i Aarhus med Hedevine Marie Wichmann (21. april 1858 smst. – 9. juli 1878 smst.), datter af snedkermester Anders Christan Wichmann og Inger Marie Jensen. 2. gang ægtede han 20. august 1880 i Aarhus hendes halvsøster Nicoline Jensine Wichmann (5. november 1853 smst. – 6. september 1933 i Charlottenlund), datter af Anders Christian Wichmann og Hedevine Marie Theil.

Værker 
I Kolding:
 Sankt Nikolaj Skole (1879, 1881, 1898, 1908)
 Missionshuset Bethel, Tøndervej 5 (1883, senere ombygget)
 Sankt Michaels Kirke (1885, efter tegning af arkitekt Hertel, Münster)
 Svaneapoteket, Låsbygade 1 (1886)
 Hotel Kolding, Akseltorv 5 (1886, ombygget ca. 1920)
 Våbenbrødrenes Mindebygning (1889, nu nedrevet)
 Teknisk Skole, nu Kolding Realskole, Vesterbrogade 6 (1889)
 Brandorffs bygning, Jernbanegade 44 (1893)
 Kolding kommunale Pigeskole (1898)
 Jernbanegade 29 (1898)
 Ålykkeskolen, Ålykkegade 2 (1904)
Andre steder:
 Jordrup Kirke (1884)
 Nørre Bjert Kirke (1889)
 Grene Kirke (1891)
 Verst Kirke (1896)
 Højskolehjemmet, Skolegade, Holstebro (1898)
 Vestre Skole i Middelfart
 Bygning på hjørnet af Grønnegade og Søndergade, Middelfart (1908)

Kilder 
 

Christian 01
Arkitekter fra Danmark
Kirkearkitekter
Historicistiske arkitekter
Nationalromantiske arkitekter
Personer fra Horsens
Danskere i 1800-tallet
Tommaso Costantino

Tommaso Costantino (født 23. juni 1885 i Tunis, død 28. februar 1950 i Brindisi) var en italiensk læge og fægter, som deltog i OL 1920 i Antwerpen.

Costantino var med på de italienske hold i fleuret og kårde. Han deltog også i den individuelle konkurrence i fleuret, hvor han akkurat ikke gik i finalen efter en delt fjerdeplads i sin semifinalepulje. I holdkampen i fleuret kæmpede han kun i to af Italiens otte matcher, men holdet vandt guld efter sejre i samtlige matcher, mens Frankrig blev nummer to og USA nummer tre. Kårdeholdet blev kun nummer tre i indledende pulje efter tab til Portugal og uafgjort mod Sverige. I finalen var de dog sikre og vandt alle fem matcher, mens Belgien blev nummer to og Frankrig nummer tre. Også her var Costantino kun med i to af matcherne.

Costantino var uddannet læge og opgav fægtekarrieren til fordel for lægegerningen. Han var øjenlæge og vendte tilbage til sin fødeby, Tunis, hvor han blev leder af et italiensk hospital. I sin fritid støttede han fægtesporten i området og vandt i 1921 et lokalt mesterskab.

Referencer

Eksterne henvisninger 

Fægtere fra Italien
Deltagere for Italien ved sommer-OL 1920
Olympiske mestre fra Italien
David Wiman

David Leopold Wiman (6. august 1884 – 6. oktober 1950) var en svensk gymnast som deltog i OL 1912 i Stockholm.

Widman blev olympisk mester i gymnastik under OL 1912 i Stockholm. Han var med på det svenske hold som vandt holdkonkurrencen for hold i svensk system. Hold fra tre nationer var med i konkurrencen, der blev afholdt på Stockholms Stadion.

Eksterne henvisninger 
 David Wiman Biography and Olympic Results – Olympics at Sports-Reference.com  

Gymnaster fra Sverige
Deltagere for Sverige ved sommer-OL 1912
Christian Fussing (1878-1930)

Johan Christian Fussing (8. oktober 1878 i Horsens – 7. marts 1930 sammesteds) var en dansk arkitekt.

Hans forældre var bagermester, senere assistent i Håndværkerforeningen Oscar Fussing og Karen født Mørck. Fussing blev uddannet tømrersvend, gennemgik Teknisk Skole og blev optaget på Kunstakademiet 23. april 1900, hvor han gennemgik den almindelige forberedelsesklasse indtil foråret 1903. Han tog ikke afgang.

Fussing beherskede tidens mange stilarter, men uden at der var en råd tråd i hans produktion. Stilen skiftede med opgaven. Fussing var frimurer og har bl.a. tegnet frimurerlogen i sin hjemby. Et af hans hovedværker var Horsens Teater, men han har ikke tegnet Randers Teater, som nekrologen fejlagtigt anfører.

Han blev gift 9. august 1907 i Aarhus med Margrethe Manette Petersen (14. oktober 1875 i Randers – ?), datter af skibsfører Claus Petersen og Esther Villesen.

Værker 
Alle i Horsens og omegn, hvis ikke andet nævnt:
 Horsens Ny Teater, Graven 5 (1909)
 Overlægebolig (1916)
 De gamles Hjem (1911)
 Bygholm Mejeri (1912)
 Centralskolen, Overby (1914)
 To skoler i Klakring ved Juelsminde (1916)
 Horsens Brandstation, Åboulevard 7 (1920-21)
 Ombygning af det gamle rådhus' indre (1923)
 Horsens Frimurerloge, indrettet i den ældre ejendom, Havneallé 1 (1924)
 Kinopalæet, Borgergade (1927)
 Købmand Andreas E. Jensen og Hustrus Hjem for Arbejdere, Fyensgade 6 (1929)
Konkurrence:
 Projekt til sygehus, Odense (1907)

Kilder 
 

Christian 02
Arkitekter fra Danmark
Frimurere fra Danmark
Nationalromantiske arkitekter
Personer fra Horsens
Danskere i 1900-tallet
Valdemar Fussing

Valdemar Fussing (7. marts 1840 i Horsens – 19. april 1929) var en dansk tømrermester, bror til Hans Fussing.

Hans forældre var murermester, senere brandinspektør og Dannebrogsmand Andreas Fussing (1810-1875, gift 2. gang 1850 med Frederikke Louise Brandt, 1816-1888, gift 1. gang 1841 med lærer i Gosmer Peder Kaalund, 1801-1843) og Ane Kristine Hansen (1808-1848). Han deltog i 2. Slesvigske Krig, etablerede egen virksomhed 1875, var medlem af bestyrelsen for Ny Kalkbrænderi og af Kommissionen til bedømmelse af svendeprøver samt formand for Foreningen af 18. Regiment 1864. Han blev Ridder af Dannebrog 2. februar 1903 og senere Dannebrogsmand.  Han bar også Erindringsmedaljen for Krigen 1864.

Han blev gift 8. oktober 1875 i Vor Frelsers Kirke med Thora Camilla Eberth (15. december 1852 på Christianshavn – ?).

Kilder 
 Kraks Blaa Bog 1910

Personer i Kraks Blå Bog (afdøde)
Tømrere fra Danmark
Riddere af Dannebrog
Personer fra Horsens
Valdemar
Danskere i 1800-tallet
Danskere i 1900-tallet
Personer i den 2. Slesvigske Krig fra Danmark
Medlemmer af Komiteen til Raadhusets kunstneriske Udsmykning
Laura Rihan

Laura Kristine Molin Rihan (født 3. april 1996 i København) er en dansk skuespillerinde. Hendes første job var som medvirkende i filmen Karlas Kabale 2007.

Medvirkende 
Hun har desuden været med i:

 Film: Karlas Kabale 2007, Molly (birolle)
 Novellefilm: Frederikke 2008, Frederikke (hovedrolle)
 TV serie: Sommer, afsnit 15, 2008, Magdalena (birolle).
 Primært castet hos Jette Termann.

Eksterne henvisninger 
 

Skuespillere fra Danmark
Christian Teilmann Rosenørn

Christian Teilmann Rosenørn, født Rosenørn (født 8. april 1741 i Nykøbing Falster, død 27. februar 1812 i Thorstrup) var en dansk godsejer.

Han var søn af amtmand, konferensråd Peder Otto Rosenørn (1708-1751) og Eva Margrethe Grüner (1721-1760) og arvede herregården Hersomgård. 27. juli 1790 antog han tilnavnet Teilmann, da han via sin hustru blev ejer af stamhuset Nørholm.

Han havde en militær karriere, idet Rosenørn blev karakteriseret kornet i 1. jyske nationale Rytterregiment 1756, virkelig kornet 1758 med garnison i Slagelse, karakteriseret premierløjtnant 1760, kaptajn og chef for et stående kompagni i det 4. søndenfjeldske (Brockenhuusiske) nationale Dragonregiment 1761. Dette regiment blev opløst 1766, og Rosenørn blev forsat tii 1. søndenfjeldske (Sehestedske) Dragonregiment som sekondkaptajn. Han var på ventepenge 1767, men blev sekondkaptajn i det jyske (Lüttichauske) gevorbne Dragonregiment samme år, eskadronchef i samme regiment 1772. Regimentet kaldtes fra 23. juli 1772 »Jydske Regiment Rytteri« og Rosenørn blev dragon-kaptajn (»ritmester«) og tertsmajor 1774. 1776 forlod han Hæren og blev samme år kammerherre.

Først i sen alder indgik han ægteskab den 29. august 1777 med Kirstine Maria Wormskiold (8. juni 1752 i Bramming – 13. december 1817 på Nørholm), datter af Henrik Christian Worm de Wormskiold (1726-1760) og Ingeborg Christiane Teilmann (1720-1785). Børn:
 Peder Otto Rosenørn (1778-1828), amtmand
 Ingeborg Christiane Teilmann Rosenørn (11. juli 1780 på Hersomgård – 12. august 1861 på Nørholm), besidder af stamhuset Nørholm
 Henrik Christian baron Rosenørn-Lehn (1782-1847)
 Carl Gustav Rosenørn (1784-1858), stiftamtmand
 Thøger Emilius "Emil" Rosenørn (1787-1819), søofficer
 Andreas Carl Rosenørn (5. september 1790 på Hersomgård – 27. april 1841 på Søvig), til Søvig
 Leopold Rosenørn (5. oktober 1792 på Nørholm – 12. august 1840 på Nørholm), justitsråd og landvæsenskommissær

Kilder 
 Danmarks Adels Aarbog 1932.

Christian Teilmann
Godsejere fra Danmark
Kammerherrer fra Danmark
Kavaleriofficerer fra Danmark
Danskere i 1700-tallet
Danskere i 1800-tallet
Personer fra Nykøbing Falster
Kapringen

Kapringen er en dansk dramafilm fra 2012 instrueret og skrevet af Tobias Lindholm. Filmen omhandler og er inspireret af sørøveri ud for Somalia. Filmen har fået gode anmeldelser i Danmark og blandt andet også ved Venedig Film Festival i Italien. Filmen modtog ligeledes Bodilprisen for bedste danske film.

Handling 
Fragtskibet MV Rozen er på vej mod havn, da det kapres af somaliske pirater i Det Indiske Ocean. Ombord på fragtskibet er to danske sømænd, skibskokken Mikkel (Pilou Asbæk) og maskinmesteren Jan (Roland Møller), der tages som gidsler. Piraterne kræver en løsesum på millioner af dollars, hvilket udløser et psykologisk drama mellem den danske skibsreder Peter C. Ludvigsen (Søren Malling) og de somaliske pirater.

Medvirkende 
 Mikkel – Pilou Asbæk
 Peter C. Ludvigsen – Søren Malling
 Lars Vestergaard – Dar Salim
 Jan Sørensen – Roland Møller
 Connor Julian – Gary Skjoldmose Porter
 Omar – Abdihakin Asgar
 Maria Hartmann – Amalie Ihle Alstrup
 Bestyrelsesformand – Ole Dupont
 Kamilla Hartmann – Amalie Vulff Andersen
 Anette Ludvigsen – Linda Laursen
 Kaptajn – Keith Pearson

Noter

Eksterne henvisninger 
  hos Magnolia Pictures
 

Danske film fra 2012
Dramafilm fra Danmark
Dansksprogede film
Engelsksprogede film
Film instrueret af Tobias Lindholm
Robertprisen for årets danske spillefilm
Bodilprisen for bedste danske film
Richtersveld

Richtersveld er en karakteristisk landskabstype i Northern Capeprovinsen i Sydafrika. Det er en højtliggende ørken, præget af dybe kløfter, høje bjergtoppe og dramatiske landskaber som skifter mellem jævne sandsletter, skarpe bjergformationer af vulkansk lava og frugtbarheden ved Oranjefloden, som danner grænsen til Namibia.

Her i den tørre Namaqualandregionen er regn sjælden, vand er et knaphedsgode, og kun de mest hårdføre livsformer overlever. Temperaturen kan komme op over over 50° C, og rejsende har karakteriseret området som et Marslandskab. Området, som ved første øjekast kan virke goldt, har imidlertid en rig og varieret flora af tilpassede planter.

Den nordlige del af Richtersveld blev fredet som nationalpark i 1991 efter 18 års forhandlinger med det nomadiske Namaquafolk, som stadig driver deres husdyr i området. Nationalparken omfatter 1.624 km². Området syd for nationalparken blev i juni 2007 beskyttet som verdensarvsområde, under navnet Richtersvelds botaniske kulturlandskab. Verdensarvsområdet er et mere uberørt naturområde end nationalparken, da der ikke har været drevet diamantminer der.

Namaquafolket ejer området, og står selv for forvaltningen af nationalparken, i samarbejde med statslige det South African National Parks, og verdensarvsområdet. I begge områder praktiseres fremdeles folkets traditionelle hyrde- og nomadekultur. Namaquafolket er de eneste nulevende repræsentanter for Khoikhoifolket, og dette er det eneste område, hvor deres kultur har overlevet.

Fauna 
Mens dagtemperaturen kan kommer op i 50 °C om sommeren er nætterne kolde og byder på rigelig med nattedug. Denne dug, og fugtigheden fra morgentågen, er vigtige faktorer i et unikt økosystem, som giver livsbetingelser for flere arter af krybdyr, fugle og pattedyr. Lokalt kaldes denne dug Ihuries eller Malmokkies .

Parken har gode muligheder for ornitologer, og rummer dyr som råbuk-antilope (Pelea capreolus), dykkerantilope (Cephalophus), steenbok (Raphicerus campestris), kudu, caracal og flere abearter.

Flora 
Der er registreret over 650 plantearter i området, og nationalparken roser sig af verdens største variation af sukkulentarter og af at være en fremragende repræsentant for karoo-økosystemet.

Richtersveld er voksested for flere sjældne planter, og flere af dem er endemiske her. Blandt de mest kendte er Halfmensboom (Pachypodium namaquanum Welw.), bogstavelig talt halv-mands-træet. Navnet kommer af træets lighed med en menneskekrop. Toppen er en klase tyk sammenvokset løv, som kan minde om et hoved. Namaquafolket regner træerne som repræsentanter for forfædrene, halvt menneske, halvt plante. Aloe, blandt andet Aloe dichotoma vokser også her.

Eksterne kilder og henvisninger 
 southafrica365.com: Richtersveld National Park and the Orange River 
 South African National Parks

Verdensarvsområder i Afrika
Sydafrikas geografi
Ørkener
Nationalparker i Afrika
Wamos Air

Wamos Air er et flyselskab fra Spanien. Selskabet har hub og hovedkontor på Madrid-Barajas Lufthavn ved landets hovedstad Madrid. Wamos Air blev etableret i 2003 under navnet Pullmantur Air, og har siden 2006 været ejet af Royal Caribbean Cruises Ltd. I december 2014 skiftede selskabet navn til det nuværende.

Selskabet opererede i december 2015 primært charterflyvninger, men havde også sæsonbestemte ruteflyvninger til Dominikanske Republik og Cancún i Mexico.

Historie 
Rejsekoncernen Grupo Marsans startede i juni 2003 flyvningerne med deres nye flyselskab Air Pullmantur. Snart blev hovedbeskæftigelse af flyve krydstogtturister for Pullmantur Cruises ud til og fra skibe i Caribien og Europa. I november 2006 blev krydstogtselskabet og flyselskabet solgt til det amerikansk/norske selskab Royal Caribbean Cruises Ltd. Pullmantur Air fortsatte med at flyve krydstogtturister ud fra dets base på Madrid-Barajas Lufthavn, ligesom enkelt andre charteropgaver blev taget ind.

I slutningen af 2010 begyndte man også med selvstændige ruteflyvninger til Cancún i Mexico, og Punta Cana i den Dominikanske Republik.

Flyflåde 

Selskabet havde i december 2015 en flyflåde bestående af fem Boeing 747-400 fly med en gennemsnitsalder på 21,3 år. Alle flyene var konfigureret med 477 passagersæder, hvoraf de 451 var på økonomiklasse.

Referencer

Eksterne henvisninger 

 Wamos Airs officielle hjemmeside 

Flyselskaber fra Spanien
Madrid
Etableret i 2003
Mogens Rosenløv

Mogens Rosenløv (4. september 1917 på Frederiksberg - 13. marts 2015) var en dansk officer.

Han var søn af oberst K.H. Rosenløv og hustru Bodil f. Jensen (navneændring til Vildenfelt), blev student fra Østre Borgerdydskole 1935 og premierløjtnant i fodfolket 1939. Efter Besættelsen blev han kaptajnløjtnant 1945, kaptajn 1948, oberstløjtnant 1956 og oberst i 1963.

Rosenløv var på generalstabskursus 1946-47, tjeneste i Generalstaben 1947-49, Command & General Staff College, Fort Leavenworth, Kansas 1949-50, tjeneste ved NATO-hovedkvarteret SHAPE, Paris 1951-53, i hærstaben 1955-59, bataljonschef ved Slesvigske Fodregiment 1959-60, NATO Defence College, Paris i 1961, chef for 1. Sjællandske Brigade 1963, forsvarsattaché ved den danske ambassade i Bonn 1963 og chef for Forsvarsakademiet fra 1966 til 1979, hvor han blev pensioneret. Rosenløv var lærer i strategi på Forsvarsakademiets generalstabskursus 1954-59 og 1961-63. 6. juli 1973 blev han Kommandør af Dannebrog. Han bærer også Forbundsrepublikken Tysklands Fortjenstorden og Hæderstegnet for god tjeneste ved Hæren.

Han har været redaktør af Militært Tidsskrift 1958-63 og var formand for Det Krigsvidenskabelige Selskab fra 1966 til 1975. Han blev tildelt selskabets Saint-Germain-medalje i sølv 1976.

Han blev gift 29. september 1946 med Bitten Fahrendorff (29. september 1921 – 2011), datter af guldsmed og urmager Valdemar Fahrendorff (død 1947) og hustru Margrethe f. Nielsen (død 1967).

I sit otium har Rosenløv dyrket slægtsforskning.

Kilder 

 Kraks Blå Bog 1974

Personer i Kraks Blå Bog (afdøde)
Officerer fra Danmark
Kommandører af Dannebrog
Danskere i 1900-tallet
Foreningsformænd fra Danmark
Redaktører fra Danmark
Personer fra Frederiksberg
Studenter fra Østre Borgerdyd Gymnasium
Louis Wilkins

Louis Gary Wilkins (10. december 1882 – 6. april 1950) var en amerikansk sportsudøver som deltog i OL 1904 i St. Louis.

Wilkins vandt en bronzemedalje i atletik under OL 1904 i St. Louis. Han kom på en tredjeplads i disciplinen stangspring efter landsmænd LeRoy Samse og Charles Dvorak.

Stangspringere fra USA
Carl Rasmussen

Carl eller Karl Rasmussen er navnet på flere personer:

 Carl Rasmussen (maler) (1841-1893) – dansk marinemaler (Jens Erik Carl Rasmussen)
 Carl Rasmussen (værkstedschef) (1861-1946) – dansk værkstedschef
 Carl Rasmussen (bronzestøber) (1863-1936) – dansk kgl. hof-bronzestøber (Carl Niels Godtfred Rasmussen)
 Karl Rasmussen (1884-1955) – dansk lærer og historiker (Karl Laurits Rasmussen, døbt Carl)
 Carl Rasmussen (forstander) (1897-1971) – dansk forstander
 Carl Rasmussen (kontorchef) (1897-1982) – dansk kontorchef

Se også 
 Carl Ras – dansk virksomhed grundlagt som Carl Rasmussen Værktøj & Beslag.
 Karl Aage Rasmussen (maskinmester) (1882-1971) – dansk maskinmester
 Karl Aage Rasmussen (født 1947) – dansk komponist og forfatter
 Karl Ludvig Grove-Rasmussen (1885-1943) – dansk blindepædagog (Karl Ludvig Tobias Grove-Rasmussen)
Junior-VM i håndbold 1995 (mænd)

Juniorverdensmesterskabet i håndbold for mænd 1995 var det 10. junior-VM i håndbold for mænd, og turneringen med deltagelse af 20 hold afvikledes i Argentina i perioden 20. august – 3. september 1995.

Turneringen blev vundet af Rusland, som i finalen besejrede Spanien med 29-28 efter forlænget spilletid. Stillingen efter ordinær spilletid var 24-24. Bronzemedaljerne gik til Portugal, som i bronzekampen vandt 24-23 over Norge.

Slutrunde 

De 20 deltagende hold var inddelt i fire grupper med fem hold i hver, og i hver gruppe spillede holdene en enkeltturnering alle-mod-alle. De fire gruppevindere, de fire -toere og de fire -treere gik videre til ottendedelsfinalerne, mens holdene, der sluttede som nr. 4 eller 5 i hver gruppe, spillede 1/16-finaler om de sidste fire pladser i ottendedelsfinalerne.

Indledende runde

Gruppe A

Gruppe B

Gruppe C

Gruppe D

Finalekampe

Medaljevindere

Placeringskampe om 5.- til 8.-pladsen 

Placeringskampene havde deltagelse af de fire tabende kvartfinalister.

Placeringskampe om 9.- til 16.-pladsen 

Placeringskampene havde deltagelse af de otte hold, der blev slået ud i ottendedelsfinalerne.

Kilder / eksterne henvisninger 
 IHF – Junior-VM 1995   
 Handball World Championship Archive – Men Junior Handball X World Championship 1995

Noter 

Håndbold i 1995
VM i håndbold
Harold Rayner

Harold Marvin Rayner (27. juli 1888 – 8. december 1954) var en amerikansk fægter og moderne femkæmper som deltog i OL 1912 i Stockholm og 1920 i Antwerpen.

Rayner vandt en bronzemedalje i fægtning under OL 1920 i Antwerpen. Han var med på det amerikanske hold som kom på en tredjeplads i holdkonkurrencen i fleuret.

Eksterne henvisninger 
 http://www.sports-reference.com/olympics/athletes/ra/harold-rayner-1.html 

Fægtere fra USA
Deltagere ved sommer-OL 1912
Ingvald Eriksen

Ingvald Eriksen (3. september 1884 i Odense – 28. januar 1961 smst) var en dansk gymnast som deltog i OL 1912 i Stockholm.

Eriksen vandt en sølvmedalje i gymnastik under OL 1912 i Stockholm. Han var med på det danske hold som kom på en andenplads for hold i svensk system. Hold fra tre nationer var med i konkurrencen, der blev afholdt på Stockholms Stadion.

Eksterne henvisninger 
 Ingvald Eriksen Biography and Olympic Results – Olympics at Sports-Reference.com  

Gymnaster fra Danmark
Olympiske sølvmedaljevindere fra Danmark
Personer fra Odense
Deltagere for Danmark ved sommer-OL 1912
Valdemar Bøggild

Valdemar Jensen Bøggild (30. september 1883 i Ringe – 2. juli 1943 smst) var en dansk gymnast som deltog i OL 1912 i Stockholm.

Bøggild vandt en sølvmedalje i gymnastik under OL 1912 i Stockholm. Han var med på det danske hold som kom på en andenplads for hold i svensk system. Hold fra tre nationer var med i konkurrencen, der blev afholdt på Stockholms Stadion.

Eksterne henvisninger 
 Valdemar Bøggild Biography and Olympic Results – Olympics at Sports-Reference.com  

Gymnaster fra Danmark
Olympiske sølvmedaljevindere fra Danmark
Personer fra Ringe
Deltagere for Danmark ved sommer-OL 1912